Държавен вестник, бр. 27, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  27
Чл. 31. Информацията по отчета на техни­
ката се съхранява на носители, гарантиращи 
пълно и точно запазване на същата, за срок 
10 години след прекратяване на регистрацията.
Чл. 32. Всички документи, които съдържат 
данни за регистрацията, промените в нея и пре­
кратяването на регистрацията, се съхраняват в 
РС на КТИ за срок 10 години. След този срок 
документите се бракуват със заповед на изпъл­
нителния директор на КТИ по предложение 
на ръководителя на РС на КТИ. Бракуваните 
документи се унищожават по начин, определен 
в заповедта.
Чл. 33. (1) При поискване от собствениците 
се издават удостоверения за регистрираната 
техника или техниката с прекратена регистрация 
след заплащане на такса съгласно тарифата по 
чл. 17, ал. 1 ЗРКЗГТ.
(2) На заявители от МЗХ, органите на 
съдебната власт, данъчната и общинската ад­
министрации, органите на статистиката, както 
и по разпореждане на съдебната власт се пре­
доставя информация по отчета на техниката, 
без да заплащат такса. 
Допълнителни разпоредби
§ 1. По смисъла на тази наредба:
1. „Регистрация“ е административно раз­
решение за пускане на техниката в употреба.
2. „Първоначална регистрация“ е регистри­
ране на техниката по чл. 2, ал. 1, която не е 
била регистрирана в страната.
3. „Свидетелство за регистрация“ е документ, 
издаван от КТИ, който удостоверява регистра­
цията на техниката.
4. „Прекратяване на регистрацията“ е адми­
нистративен акт, при който техниката излиза 
от употреба.
5. „Отчисляване на техниката“ е админи­
стративна процедура, при която последното 
свидетелство за регистрация става невалидно.
6. „Стопански субекти“ са:
а) всяко юридическо лице със седалище на 
територията на Република България; 
б) физическо лице, регистрирано като едно­
личен търговец по Търговския закон;
в) земеделски производители.
7. „Тотална щета“ е застрахователно събитие, 
при което увредената техника не може да бъде 
възстановена чрез ремонт.
8. „Идентификация“ е съвкупност от дейст­
вия, извършвани за:
а) сверяване данните на идентификационните 
номера от документите с тези върху техниката;
б) проверка в масива за регистрирана техника 
по идентификационен номер и по регистраци­
онен номер (ако има регистрация);
в) проверка на всички данни на техни­
ката с данните, описани в документите за 
собственост;
г) установяване наличието и съответствието 
на нанесените маркировки за съответствие с 
одобрения тип съгласно изискванията на наред­
бите по чл. 9, ал. 8 и 9 ЗРКЗГТ за техниката, 
за която има влязло в сила изискване за ЕО 
пълно одобрение на типа; 
д) проверка на СЕ маркировката и/или на 
издадената декларация за съответствие съгласно 
Закона за техническите изисквания към продук­
тите и Наредбата за съществените изисквания 
и оценяване на съответствието на машините, 
приета с ПМС № 140 от 2008 г. (обн., ДВ, бр. 61 
от 2008 г.; попр., бр. 71 от 2008 г.);
е) проверка на валидността на ЕО серти­
фикатите за одобрение на типа и ЕО серти­
фикатите за съответствие с одобрения тип в 
информационната система на КТИ.
9. „Проверка за комлектуване“ е съвкупност 
от действия, извършвани за установяване на 
наличието върху техниката на сигнализация 
съгласно изискванията на чл. 10а, т. 4 ЗРКЗГТ.
10. „Физически лица“ са български граждани, 
граждани на Европейския съюз (ЕС), граждани 
на държави – страни по Споразумението за 
Европейско икономическо пространство (ЕИП), 
и граждани на други държави, притежаващи 
българско удостоверение за продължително 
пребиваване или удостоверение за постоянно 
пребиваване.
11. „Превозно средство“ е всеки трактор, 
ремарке или сменяема прикачна техника, 
комплектувани, некомплектувани или напълно 
комплектувани, предназначени за употреба в 
земеделието или горите.
§ 2. Наредбата въвежда разпоредби на 
Директива 2003/37/ЕО на Европейския пар­
ламент и на Съвета от 26 май 2003 г. относно 
типовото  одобрение на селскостопански или 
горски трактори, на техните ремаркета и на те­
глително-прикачно оборудване заедно с техните 
системи, компоненти и обособени технически 
възли  и за отмяна на Директива 74/150/ЕИО 
(обн., OB L 171, 9.7.2003 г.).
Заключителни разпоредби
§ 3. Тази наредба се издава на основание 
чл. 11, ал. 9 ЗРКЗГТ.
§ 4. Наредбата влиза в сила от 1 май 2010 г. 
и отменя Наредба № 15 от 2005 г. за реда и 
условията за регистрация на земеделската и 
горската техника (ДВ, бр. 93 от  2005 г.).
Министър: М. Найденов